Аԥсны Аҳәынҭқарратә миграциатә маҵзураҟны аԥсуа бызшәа иазку аԥышәара мҩаԥысуеит. Уи хықәкыс иамоуп Амиграциатә маҵзураҟны аҳәынҭқарратә бызшәала иҩуа, еиҭазго ареферент иштат ахь аусуҩы идкыларазы иалхра.
Ҳазҭоу ашықәс цәыббрамзазы Аминистрцәа реилазаараҟны ирыдыркылаз Ақәҵара инақәыршәаны, 2019 ш. хәажәкырамза инаркны аусмҩаԥгара аҳәынҭқарратә бызшәахьы аиагаразы Аҳәынҭқарратә усбарҭақәа рҿы рыдкылара иалагароуп аҳәынҭқарратә бызшәала иҩуа, аиҭагара зылшо ареферентцәа.
Иазгәаҭатәуп, Аԥсны Аҳәынҭқарратә бызшәатә политиказы аҳәынҭқарратә еилакы аҟны ишазырхиоу аҳынҭқарратә усбарҭақәа ирызку Аусмҩаԥгаразы аилыркаага. Аилыркаага аҭыжьра иазырхиоуп, иара убас иара асаит аҟны иҭоуп аелектронтә версиа. Хара имгакәа, уи ахархәарала аилак ихацнаркуеит аҳәынҭқарратә усуҩцәа (ареферентцәа) разыҟаҵаразы акурсқәа.
Асиахь ахынҳәра
Ара ишәыдаҳгалоит аҧсуа бызшәа аиқәырхареи, аларҵәареи, арҵареи ирызку ҳапроект ҿыцқәа.